Potidaea

Potidaea (Graece Ποτείδαια) fuit urbs Graeca antiqua in paeninsula Chalcidice, a Corinthiis saeculo VII a.C.n. exeunte condita. In loco bene munito et strategico sita erat, in isthmo paeninsulae Pallenae.
Historiɑ
Potidaeenses iam sexto saeculo a.C.n. nummos cudebant et thesaurum Delphis Apollini dedicaverant X.11.5.. Anno 480 a.C.n., copias Xerxi praestiterunt, sed post pugnam ad Salaminem ad Graecos transfugerunt atque Artabazo eos obsidenti feliciter restiteruntHerodotus, Urania 126-129.. Plataeensi pugnae una cum Corinthiis interfuerunt, trecentis hoplitis missisHerodotus, Calliope 28.3 et 31.3.. Post Persica bella foedus Delium inierunt et tributum annuum Atheniensibus pependerunt donec, orta inimicitia inter Corinthios et Athenienses, anno 432 a.C.n. foedus renuntiarent. Tum Athenienses urbem obsidere coeperunt, atque ibidem cum Corinthiis pugnam commiserunt quae una e causis Belli Peloponnesiaci fuisse referturThucydides I.56-65. Plutarchus, Pericles 29.6.. Hieme 430̈/29 a.C.n., demum Potidaeenses fame victi portas Atheniensibus aperueruntThucydides II.70. qui hoc portu et oppido abhinc in bello adversus Lacedaemonios utebantur. Huic obsidioni inter alios interfuit philosophus SocratesPlato, Apologia Socratis 28e. Convivium 219e. Charmides 429a-d.

Anno incerto inter 365 et 362 a.C.n., Potidaea in secundam confoederationem Atheniensem ingressa estIsocrates, De permutatione 113.. Postea anno 356 a.C.n. a Philippo II Macedonum rege expulsis Atticis colonis capta et deleta est agro insuper vicinis Olynthiis traditoDemosthenes, Philippica secunda 20 et quarta 64, 67. De Chersoneso 62. De Halonneso 9-10. In Aristocratem 107 et 116.. Urbs anno 316 a.C.n. a Cassandro sub nomine Cassandrea (Κασσανδρεία) rursus condita, sub eodem nomine postea ad dignitatem coloniae Romanae promota est.

 Notae 

 Bibliographia 
 J. A. Alexander, Potidaea: Its History and Remains (1963).
 J. A. Alexander, “Cassandreia During the Macedonian Period: An Epigraphical Commentary,” Ancient Macedonia, ed. B. Laourdas & Ch. Makaronas (1970).
 Ernst Badian, From Plataea to Potidaea: studies in the history and historiography of the Pentecontaetia. Baltimorae: Johns Hopkins University Press, 1993. Nonnullae paginae apud Guglum librorum.
 H. Gaebler, Die Antiken Münzen Nord-Griechenlands vol. 3 (1935).
 D. Kanatsoules, Μακεδονικὴ Προσωπογραφία (1955).
 E. Meyer, “Potidaia,” “Kassandreia,” in RE Suppl. 10 (1965).
 D. Samsaris, "The Roman Colony of Cassandreia in Macedonia (Colonia Iulia Augusta Cassandrensis)," Dodona 16 (1), 1987, 353-362
 "Poteidaia (Nea Poteidaia) Chalkidike, Greece" in  (fons principalis bibliographiae nostrae).

Categoria:Chalcidice
Categoria:Coloniae Romanae
Categoria:Urbes Graecae antiquae
Categoria:Urbes Macedoniae antiquae